Georgius Armitage Miller
Georgius Armitage Miller (Carolopoli in Virginia Occidentali die 3 Februarii 1920; mortuus Plainsboro in Nova Caesarea die 22 Iulii 2012) fuit psychologus Americanus qui unus erat ex conditoribus psychologiae cognitivae, et latius scientiae cognitivae. Contulit ad psycholinguisticam augendam. Aliquot libros edidit, et evolutionem WordNet administravit, datorum repositorii interretialis nexibus inter vocabula dicati, quo programmata computatralia uti possunt. "The Magical Number Seven, Plus or Minus Two" commentarium celebrem scripsit, ubi dixit multas inventiones experimentales una habitas monstrare finem humanae memoriae temporis brevis facultatis peraeque esse septem; qui commentarius saepe a psychologis et adeo in cultura latiore citatur. Miller multa praemia abstulit, inter quae erat Medalia Nationalis Scientiae.

Miller cursum vitae coepit cum theoria in psychologia regnans esset behaviorismus, qui, studium rationum mentis evadens, animum solum ad mores qui observari possunt attendebat. Miller, hanc rationem reiciens, technicas rationes experimentales rationesque mathematicas ad rationes mentis enodandas excogitabit, animum praesertim ad orationem linguamque attendens. Apud Universitatem Harvardianam, Massachusettense Institutum Technologiae, et Universitatem Princetoniensem plerumque laborans, unus ex conditoribus psycholinguisticae factus est, atque erat unus ex hominibus maximi momenti circa annum 1978 in scientia cognitiva condita.

Adiutor erat aliorum scriptorum in scientia cognitiva et psycholinguistica, sicut Noam Chomsky. Propter psychologiam in regnum rationum mentis motam ac propter illum motum cum theoria informationis theoria computationis et linguistica coniunctum, Miller unus e psychologis saeculi vicensimi maximi momenti late habetur. Investigatio a Review of General Psychology anno 2002 facta Miller vicensimum a citatissimo psychologo saeculi vicensimi numeravit.

Miscellanea de vita
Uno anno academico (annis 1947 et 1938) Universitatem Georgii Vasingtonii, tum Universitatem Alabamensem frequentavit, ubi gradum baccalaureatum accepit. Doctoratum in Universitate Harvardiana anno 1946 accepit, dissertatione "The Optimal Design of Jamming Signals" ('Optima signorum obstructionis designatio'), quam Exercitus Civitatum Foederatarum "top secret" classificavit, doctoralique consultore Stanleio Smith Stevens.

Professor docuit in Massachusettensi Instituto Technologiae, Universitate Alabamensi, Universitate Harvardiana, Universitate Oxoniensi, Universitate Princetoniensi, Universitate Rockefellerana.

Miller Timotheum Leary conscribere adiuvit ut Leary in Universitate Harvardiana doceret. Miller eum in Universitate Alabamensi cognoverat, ubi Miller psychologiam docebat cum Leary discipulus psychologiae esset.

Libri Miller editi

Capita in libris

Notae

Bibliographia
Auctor non nominatus. 1991. "Gold medal awards for life achievement: George Armitage Miller." American Psychologist 46 (4): 326–28. doi:10.1037/0003-066X.46.4.326. Editio interretialis.

Osgood, C. E. 1952. "Language and communication," Psychological Bulletin 49 (4): 361–63. doi:10.1037/h0052690.

Sampson, Geoffrey. 2000. "Reviews." International Journal of Lexicography 13 (1): 54–59. doi:10.1093/ijl/13.1.54.

Smith, S. M. 1952. "Language and Communication." Journal of Abnormal and Social Psychology 47 (3): 734–35. doi:10.1037/h0052503.

Vitello, Paul. 2012. "George A. Miller, a pioneer in cognitive psychology, is dead at 92." New York Times, 1 Augusti. Editio interretialis.

Nexus externi
Colloquium de rebus novis cognitivis anno 2007 habitum cum Chomsky, Bruner, Pinker, et aliis: pars I.
Colloquium de rebus novis cognitivis anno 2007 habitum cum Chomsky, Bruner, Pinker, et aliis: pars II.
Colloquium de rebus novis cognitivis anno 2007 habitum cum Chomsky, Bruner, Pinker, et aliis: pars III.
Colloquium de rebus novis cognitivis anno 2007 habitum cum Chomsky, Bruner, Pinker, et aliis: pars IV.
Classics in the history of psychology: The seven plus/minus two paper
De vita Millerana apud Kurzweil.net.
Obsoleta professorum pagina.
Communication, Language, and Meaning (a Miller editus).
Blog de disputationibus de commentarii de septem plus minus duo.
Genealogia academic Millerana apud Neurotree.

Alumni Universitatis Alabamensis
Alumni Universitatis Harvardianae
Auctores Anglici
Incolae Virginiae Occidentalis
Linguistae Civitatum Foederatarum
Memoria
Praesides Societatis Psychologicae Americanae
Professores Instituti Technologiae Massachusettensis
Professores Universitatis Alabamensis
Professores Universitatis Harvardianae
Professores Universitatis Oxoniensis
Professores Universitatis Princetoniensis
Professores Universitatis Rockefeller
Psychologi Civitatum Foederatarum
Psychologia cognitiva
Scriptores Civitatum Foederatarum
Socii Academiae Artium et Scientiarum Americanae
Socii Guggenheimiani